9 Motlhokomedi yono e ka tswa e ne e le lesole le le tlogetseng tiro. O ne a sa itse Dikwalo. Ka jalo, gore a nne le kitso ya Dikwalo, o ne a tlhoka go ithuta Baebele, a tlhaloganye gore go kaya eng go nna motlhanka wa Modimo e bile a ikemisetse go ikobela dithuto tsa ga Jesu. Mo nakong e e khutshwane fela, se a se ithutileng mo Dikwalong se ne sa mo tlhotlheletsa gore a kolobediwe. Ga go pelaelo gore fa a sena go kolobediwa, o ne a tswelela a oketsa kitso ya gagwe. Ka jalo, ke eng se motsadi a ka se dirang fa ngwana a bontsha gore o rata Jehofa le se a se ithutang mo Baebeleng, le gore o tlhaloganya bokao le botlhokwa jwa go ineela le go kolobediwa? Batsadi ba ka nna ba re o tshwanetse go ya kwa bagolwaneng ba phuthego gore ba bone gore a o tshwanelega go kolobediwa. * Fela jaaka Bakeresete ba bangwe ba ba kolobeditsweng, o tla tswelela a ithuta mo go oketsegileng ka boikaelelo jwa ga Jehofa botshelo jotlhe jwa gagwe, tota le e leng go ya go ile.—Bar. 11:33, 34.